લાહોરમાં નવાઝ શરીફ અને વાજપેયીજી મળી રહ્યા હતા અને બેક ચેનલ પરદા પાછળ વાટાઘાટ દ્વારા કાશ્મીર સમાધાન -નો તખતો રચાઈ રહ્યો હતો ત્યારે પરવેઝ મુશર્રફ કારગિલ હડપ કરવાની તૈયારી કરી રહ્યા હતા. એમનો વ્યૂહ શ્રીનગર – લેહ હાઈવે કાપી નાખવાનો હતો. સિયાચીનના ગ્લેશિયર્સમાંથી ભારતીય સૈનિકોને પાછળ ધકેલીને કાશ્મીરનો કબજો લેવાની મુરાદ હતી. આ સાથે કાશ્મીરમાં આતંકવાદી પ્રવૃત્તિ વધારવી અને આંતરરાષ્ટ્રીય તખતા ઉપર કાશ્મીરની ફરિયાદ કરવી.